*На основу Одлуке о давању у закуп непокретности које користи Градска општина Лазаревац („Сл.лист града Београда“, бр. 28/2017), Одлуке Савета МЗ Рудовци о расписивању огласа за издавање пословног простора у закуп путем јавног надметања број 1723 од 11.08.2022. године, Решења о утврђивању висине закупнине за пословни простор, који користи ГО Лазаревац број 06-1760 од 18.08.2022. године, (Сл. ллист града Београда бр.79/22) и Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања имовинских права, као и поступцима јавног надметања и прикупљања писмених понуда(Сл.гласник РС бр.16/18) Комисија за пословни простор расписује*

***ЈАВНИ ОГЛАС ЗА ИЗДАВАЊЕ ПОСЛОВНОГ ПРОСТОРА У ЗАКУП ПУТЕМ ЈАВНОГ НАДМЕТАЊА***

У МЗ РУДОВЦИ- УЛИЦА МОШЕ ПИЈАДЕ БРОЈ 9, површина – 45,54m2

Пословни простор који је предмет лицитације налази се у IV зони Градске општине Лазаревац

1. Површина 45,54 m2 ;
2. Врста пословног простора локал;
3. Почетна цена по m2 65,оо дин./m2
4. Поступак издавања пословног простора спровешће се јавним надметањем;
5. Право учешћа на огласу имају сва правна и физичка лица која уз пријаву на оглас доставе решење о регистрацији радње или предузећа, а незапослено лице извод из евиденције незапослених;
6. Право на учешће у лицитацији немају лица, која дугују закупнину, Градској општини Лазаревац по основу додељеног пословног простора, лица која су у судском поступку са Градском општином у погледу неизмирених закупнина, и лица која бесправно користе пословни простор Градске општине Лазаревац о чему потврду издаје стручна служба ЈП за изградњу Лазаревца на основу прибављених података од Општинског правобранилаштва;
7. Подносилац пријаве, уколико је већ закупац пословног простора на коме је носилац права коришћења град Лазаревац прилаже у пријави доказ да је измирио закупнину и друге јавне дажбине (за комуналне услуге, услуге за испоруку ел. енергије, услуге грејања);
8. Пословни простор се издаје на период од 5 година;
9. Доказ о уплати депозита у износу од **15.000,oo динара**, (депозит се уплаћује на благајни Јавног предузећа ЈП за изградњу Лазаревца у ул. Дула Караклајића бр. 44) учесник поступка доставља у пријави за јавно надметање (образац пријаве преузима се на писарници ЈП за изградњу Лазаревца сваког радног дана од 0800 до 1430 часова и на сајту ГО Лазаревац **www.lazarevac.rs**);
10. Трошкове платног промета у износу од **1.000,oo дин.** сносиће будући закупац и уплаћују се на дан уплате депозита на благајни ЈП за изградњу Лазаревца у улици Дула Караклајића бр. 44;
11. Учеснику који је понудио највећи износ закупнине, уплаћени депозит се урачунава у закупнину;
12. Учесник који је понудио највећи износ потписује изјаву о понуђеном износу, и обавезује да исти уплати на одговарајући рачун јавног прихода, у року од 5 дана од дана одржаног јавног надметања;
13. Ако учесник који је понудио највећи износ закупнине исти не уплати у предвиђеном року, губи право на стицање статуса закупца, као и уплаћени депозит;
14. Депозит осталих учесника враћа се по завршеном поступку јавног надметања, заједно са износом за трошкове платног промета;
15. Јавно надметање ће се одржати дана **07.02.2023**.године у просторијама градске општине Лазаревац са почетком у **1000 часова, сала број 49;**
16. Рок за подношење пријава за учествовање на јавном надметању је 15 дана од дана објављивања огласа, односно до **06.02.2023. године до 1400 часова** на адресу Jавно Предузеће за изградњу Лазаревца, 11550 Лазаревац, ул. Дула Караклајић бр. 44., или непосредно на писарници ЈП за изградњу Лазаревца, у затвореној коверти са назнаком:

“ПРИЈАВА - ЈАВНО НАДМЕТАЊЕ“

**ПОСЛОВНИ ПРОСТОР –МЗ РУДОВИЦИ ул Моше Пијаде број 9-површина – 45,54m²**

1. Подносиоци непотпуних и неблаговремених пријава не могу учествовати у јавном надметању.
2. Пријава за јавно надметање обавезно садржи:
3. Податке о подносиоцу пријаве;
4. Пуномоћје за лице које заступа подносиоца пријаве;
5. Делатност која ће се обављати у пословном простору;
6. Изјава подносиоца пријаве да прихвата услове из огласа;
7. Доказ о уплати депозита;
8. Потврду надлежних институција да је подносилац пријаве измирио закупнину и друге јавне дажбине, (за комуналне услуге,услуге за испоруку ел. енергије, услуге грејања), уколико је већ закупац пословног простора на коме је носилац права коришћења град Лазаревац;
9. Фотокопија личне карте подносиоца пријаве;
10. Правна лица - решење о регистрацији радње или предузећа, а физичко лице- извод из евиденције незапослених.

Сви заинтересовани се могу упознати са текстом јавног Огласа, на сајту ГО Лазаревац **www.lazarevac.rs,** огласној табли ЈП за изградњу Лазаревца и огласној табли ГО Лазаревац, као и у средствима јавног информисања, а детаљна обавештења могу се добити на телефон 011/8120-449, сваког радног дана од 0800 до 1400 часова, или у згради ЈП за изградњу Лазаревца.

УКОЛИКО ЈЕ ИЗАБРАНИ ЗАКУПАЦ **ПРАВНО ЛИЦЕ**, РАДИ ОБЕЗБЕЂЕЊА ПЛАЋАЊА ЗАКУПНИНЕ ИМА ОБАВЕЗУ ДА ПРИЛИКОМ ЗАКЉУЧЕЊА УГОВОРА О ЗАКУПУ ДЕПОНУЈЕ ЗАКУПОДАВЦУ

**1. БАНКАРСКУ ГАРАНЦИЈУ ИЛИ МЕНИЦУ** У ВИСИНИ ОД ТРИ (3) МЕСЕЧНЕ ИЗЛИЦИТИРАНЕ ЗАКУПНИНЕ, (ЗА ОБЕЗБЕЂЕЊЕ ЗАКУПНИНЕ ПОСЛОВНОГ ПРОСТОРА), ОДНОСНО

**2. БАНКАРСКУ ГАРАНЦИЈУ ИЛИ МЕНИЦУ** У ВИСИНИ ОД ДВЕ (2) МЕСЕЧНЕ ЗАКУПНИНЕ ЗА ОБЕЗБЕЂЕЊЕ ТРОШКОВА ЕЛ.ЕНЕРГИЈЕ, КОМУН.УСЛИГА И ДР. ТРОШКОВА, СА РОКОМ ВАЖНОСТИ 30 ДАНА ДУЖЕ ОД ДАНА ПРЕСТАНКА УГОВОРА О ЗАКУПУ ПОСЛОВНОГ ПРОСТОРА.

УКОЛИКО ЈЕ ИЗАБРАНИ ЗАКУПАЦ **ФИЗИЧКО ЛИЦЕ**, РАДИ ОБЕЗБЕЂЕЊА ПЛАЋАЊА ЗАКУПНИНЕ ИМА ОБАВЕЗУ ДА ПРИЛИКОМ ЗАКЉУЧЕЊА УГОВОРА О ЗАКУПУ ДЕПОНУЈЕ ЗАКУПОДАВЦУ

**1. МЕНИЦУ** У ВИСИНИ ОД ТРИ (3) МЕСЕЧНЕ ИЗЛИЦИТИРАНЕ ЗАКУПНИНЕ, (ЗА ОБЕЗБЕЂЕЊЕ ЗАКУПНИНЕ ПОСЛОВНОГ ПРОСТОРА ), ОДНОСНО,

**2. МЕНИЦУ** У ВИСИНИ ОД ДВЕ (2) МЕСЕЧНЕ ЗАКУПНИНЕ ЗА ОБЕЗБЕЂЕЊЕ ТРОШКОВА ЕЛ.ЕНЕРГИЈЕ, КОМУН.УСЛУГА И ДР. ТРОШКОВА,ПОТПИСАНУ ОД СТРАНЕ ДВА KРЕДИТНО СПОСОБНА ЖИРАНТА СА ПОТВРДАМА ЖИРАНАТА О ВИСИНИ ЗАРАДА, ИЗДАТИХ ОД СВОГ ПОСЛОДАВЦА, КАО И ИЗЈАВУ ЖИРАНАТА О НАМЕРАМА ДА БУДУ ЈЕМЦИ ИЗАБРАНОМ ЗАКУПЦУ И СА РОКОМ ВАЖНОСТИ 30 ДАНА ДУЖЕ ОД ДАНА ПРЕСТАНКА УГОВОРА О ЗАКУПУ ПОСЛОВНОГ ПРОСТОРА.

KOMИСИЈА ЗА ПОСЛОВНИ ПРОСТОР

Број 119/19.01.2023